Waterponie slaan om in Port AlfredFoto: NSRI ŉ Paartjie van Sandton het Sondag in Port Alfred in die Oos-Kaap byna in die moeilikheid beland toe hulle waterponie omgeslaan het. “Die NSRI-span is omstreeks 10:00 na die toneel ontbied,” het die Nasionale Seereddingsinstituut (NSRI) in ŉ verklaring gesê. Andrew Droussiotis (25) en Shayna Phillpou (23) van Sandton in Johannesburg kon na hul veiligheid swem terwyl hulle aan die waterponie vasgeklou het en het nie verdere bystand benodig nie, het die NSRI bygevoeg.